Karoline Frogner

Anne Karoline Frogner (født 3. februar 1961 i Oslo) er en norsk filmregissør, forfatter, foredragsholder og fotograf. Hun regnes for å være en av Norges aller fremste dokumentarfilmskapere.«Frogner er kjent som en av landets betydeligste dokumentarfilmskapere, og har de senere årene gjort seg spesielt bemerket med sitt arbeid med å dokumentere folkemordet i Rwanda.», fra «Alle mennesker har et standpunkt. Jeg bare synliggjør mitt.», artikkel i Aftenposten 23. oktober 2013 Frogner er utdannet fotograf, og tilknyttet bildebyrået Samfoto. Hun driver produksjonsselskapet Integritet Film AS og har skrevet flere bøker. Gjennom sine filmer har hun hatt et klart humanistisk ståsted, vist et bredt engasjement for menneskerettigheter og valgt å fremme kontroversielle saker som ofte berører politisk vanskelige tema.«Alle mennesker har et standpunkt. Jeg bare synliggjør mitt.», artikkel i Aftenposten 23. oktober 2013 Hun mottok Amandaprisen i kategorien beste dokumentarfilm for Mørketid – kvinners møte med nazismen og ble nominert i to kategorier for filmen Tradra.

I statsbudsjettet for 2014 ble hun utnevnt til statsstipendiat.

 Filmer 
 2012: Gacaca rettferdighet i gresset – film og foto om de lokale folkedomstolene i Rwanda.
 2010: Duhozanye – vi som tar vare på hverandre – en dokumentarfilm fra Rwanda, om et enkesamfunn.
 2009: Kirsten Flagstads plass – en dokumentarfilm om operasangerinnen Kirsten Flagstad 
 2004: Mørketid – inn i lyset. Samleutgivelse av Gud velsigne barnet, Plystring ikke tillatt, Asil – Lisa gikk til skolen – eller omvendt, Stjålet tid og Mørketid – kvinners møte med nazismen.
 2003: Tradra – i går ble jeg tater – en dokumentarfilm om de reisende – taterne – i Norge
 1999: Stjålet tid – kortfilm
 1998: Tørst – et novelleprosjekt som bygger på tre noveller av Knut Hamsun
 1995: Mørketid – kvinners møte med nazismen – en helaftens film 
 1994: Asil – Lisa gikk til skolen – eller omvendt – en kortfilm om ei dyslektisk jente
 1990: Plystring ikke tillatt – en kortfilm om norske jenter som gikk ut med tyske soldater under andre verdenskrig. 
 1989: Gud velsigne barnet – en kortfilm om palestinske barn som leker intifada.
 1988: Et portrett av Anja Breien

 Bøker 
 1998: «Det ble sagt meg» i antologien Møte i natten, redigert av Ingvar Ambjørnsen. 
 1997: Portrett av en nabo : portrett av 8 innvandrerkvinnerPortrett av en nabo i Nasjonalbibliotekets digitale samling.
 1995: Mørketid - kvinners møte med nazismenMørketid - Kvinners møte med Nazismen i Nasjonalbiblitekets digitale samling.
 1994: Lisa gikk på skolen – eller omvendt barnebok, sammen med Jón Sveinbjørn Jónsson, illustret av Annie Goetzinger 
 1992: En lidelse uten grenser : møte med kurdiske flyktningerEn lidelse uten grenser i Nasjonalbibliotekets digitale samling (sammen med Unn-Iren Aasdalen), Cappelen ISBN 82-02-13303-3
 1991: Intifadaens barn : et møte med palestinske kvinner og barnIntifadaens barn i Nasjonalbibliotekets digitale samling

 Priser 
 For Mørketid mottok hun Amandaprisen for beste drama dokumentar og skuespilleren Janne Kokkin ble nominert til beste kvinnelige skuespiller. Samme film fikk prisen som beste dokumentar på Kvinnefilmfestivalen i Torino og prisen som beste nordiske regissør og film i festivalen Nordic Glory i Jyväskylä i Finland. Filmen Mørketid ble også presentert i Input fra NRK i Mexico. 
 Tradra ble i 2004 nominert til Amanda for beste dokumentar og Folkets Amanda.
 Hun har også mottatt Osterøprisen for sitt humanitære arbeid og Militærnekternes Fredspris 1995 fra sivilarbeiderne.
 Det jødiske samfunn plantet trær med Karoline Frogners navn for hennes arbeid med filmen Mørketid – kvinners møte med nazismen.
 Plystring ikke tillatt fikk pris under Nordiske Filmdager i Lübeck.

 Utstillinger 

 2011 «Gacaca rettferdighet i gresset» - film og foto om de lokale folkedomstolene. Holocaust Center Bygdøy-Oslo. Deler av fotoutstillingen ble vist på Modum Kunstforening sammen med maleren Dag Frogner.
 1998 «Bertolt Brecht» Multimedia performance med musikk fra Babiar, Hennie Onstad kunstsenter, Bayern Fengsel, Bredtvedt Kvinnefengsel.
 1991 «Intifadaens barn», Galleri Aktuell Kunst, Oslo.

 Referanser 

 Eksterne lenker 


Kategori:Norske filmregissører
Kategori:Norske fotografer
Kategori:Amandaprisen 1995
Kategori:Norske sakprosaforfattere
Kategori:Norske barnebokforfattere
Kategori:Statsstipendiater
Kategori:Personer fra Oslo
Kategori:Fødsler i 1961